Han begynte i Kriminalomsorgen i 1970 og sluttet ved pensjonering i 2001. Han var den første embetsmann i Justisdepartementet uten formell embetseksamen, og den første embetsmann i Kriminalomsorgen uten juridisk utdanning. Han hadde imidlertid lang erfaring fra blant annet Trondheim Kretsfengel og som leder for Nordre Fengselsdistrikt og hadde befalsutdanning (med tjeneste i Tysklandsbrigaden). Han hadde Fulbright-stipend i 1963 og var i Cleveland, Ohio, der han studerte ungdomskriminalitet.